text: [{"text_idx": "#000001", "text": "Pagpahigayon sa VSU-CAT karong tuiga, nagmalampuson"}, {"text_idx": "#000004", "text": "Kini tungod kay sukwahi sa nanglabay nga admission tests, anaa na silay online ticketing system diin kinahanglan nga magparehistro online ang mga mangindahay sa dili pa sila mu-anhi sa VSU alang sa eksaminasyon."}, {"text_idx": "#000005", "text": "Ang maong lakang nakatabang aron mamenosan ang pagpunsisok sa mga exam takers sa usa ka schedule ug dali ra silang maserbisyohan ug mapahimutang. Karong tuiga usab, matag adlaw\u2019ng Sabado sa buwan sa Enero hangtod sa unang bahin sa Marso ang pagpahigayon sa eksaminasyon."}, {"text_idx": "#000008", "text": "Angayang masayran nga mukabat sa 11,000 ang mga VSU-CAT takers sa tibuok VSU System diin 7,000 niini ang buot mutungha sa VSU-Main. Sa 7,000 nga mingtake, 2,600 lang ang palaran nga makasulod isip freshman sa VSU-Main Campus."}, {"text_idx": "#000009", "text": "Gitataw usab ni Nun\u0303ez nga wala nay higayon nga makahangyo pa nga mag-enroll sa VSU ang mga wala nakapasar sa eksaminasyon tungod kay anaa na sa limit ang slots nga gihatag. Ka -usa sa matag tuig ra usab ipahigayon ang VSU-CAT."}, {"text_idx": "#000010", "text": "Gipasabot sa opisyal nga aduna nay tentative nga schedule ang online enrolment ug ang proseso sa enrolment sa mga incoming freshmen sa buwan sa Hulyo apan nag-agad pa kini sa mga kabag-ohan sa VSU Officials."}, {"text_idx": "#000011", "text": "Mapasalamaton usab si Dr. Nun\u0303ez sa higayon tungod kay igo ra nga nahuman ang pagpahigayon sa VSU-CAT sa wala pa gipa-ubos sa Community Quarantine ang mga nagkadaiyang lugar sa nasud nunot sa COVID-19 Pandemic."}, {"text_idx": "#000012", "text": "VSU market, aduna\u2019y mga gipatuman aron malikayan ang sakit nga COVID-19"}]